Det der er min udfordring er at jeg ikke på noget tidspunkt har fået korrekt information, når jeg har haft kontakt til Telenor. 
Da jeg startede mit abonnement, bestilte jeg telefon og abonnement på hjemmesiden. Det ville tage ca. 30 dage at få telefonen leveret, så da jeg finder ud af at de har telefonen på lager i deres butik, tager jeg derned og køber telefonen der. Jeg får at vide at det intet problem er og det er den eneste korrekte information jeg har fået fra telenor.
Da jeg får regninger på begge abonnementer er jeg er noget forvirret over hvad jeg skal betale og ikke betale. Derfor kontakter jeg, men det bliver jeg ikke meget klogere at. Jeg mister mit kredit kort og kan derfor ikke betale på den måde, da kortet er spærret. Jeg ringer derfor ind og beder om en faktura og får at vide at den vil blive fremsendt. Det sker ikke, jeg modtager i stedet en masse mails og smser om at i ikke har modtaget min betaling. Det er jeg jo ligesom godt klar over, da det var mig det gjorde jer opmærksom på dette. Da jeg kontakter jer anden gang får jeg at vide at jeg kan betale den på hjemmesiden. Det kunne sgu have været rart at få at vide i første omgang.
Det vælter stadig ud med regninger og jeg kontakter jeg endnu engang og tror så at der er styr på det. 
Jeg modtager derefter en kreditnota, hvilket ikke overrasker mig, da der tydeligvis ikke er styr på noget. 
Jeg kontakter jer så endnu engang og få at vide at jeg kan få dem udbetalt eller modregnet fremtidige regninger. Da der er et relativt stort beløb beder jeg om at få dem ubetalt. En måned senere er dette stadig ikke sket og jeg kontakter jer endnu engang og får meldingen at det vil blive modregnet mine fremtidige regninger. Igen det er ikke overraskende, da der ikke er styr på det, for det var ikke aftalen. 
På dette tidspunkt modtager jeg stadig rykkere, hvilket ikke giver meget mening i min verden eftersom jeg har fået en kreditnota.
Da jeg nu er ved at være relativt træt af Telenor og deres kundeservice, skriver jeg derfor en klage omkring alt den forvirring der har været og at deres konsulenter nok ikke har de fornødne systemer eller at de ikke er godt nok uddannet, siden at man aldrig kan få et korrekt svar på sin henvendelse. 
Dette er det svar jeg får retur. 
-------------------------------------------------------------------------------------------------
Tak for din henvendelse. 

Jeg vil give dig fuldstændig ret i at dette har været helt uacceptabelt. 

Det burde jo være sådan at når du ringer, at så får du svar på dit spørgsmål med det samme, med mindre der selvfølgelig er noget der skal følges op på, men at vi så ringer tilbage til dig. 

Jeg vil selvfølgelig gøre alt for at din oplevelse ved os fremover kun vil byde på positive ting, i stedet for disse skuffende situationer. 

Sagen bliver selvfølgelig vidergivet til efterretning, sådan disse episoder ikke fremkommer igen. 

Grundet hele denne sag, har jeg valgt at kompensere dig i form af 1 månedes abonnement af 199 kr. Disse vil blive modregnet din næste faktura. 

Jeg håber, at du har fået svar på dit spørgsmål. Er dette ikke tilfældet, vil jeg gerne bede dig kontakte Kundeservice på telefonnummer 72 100 100, så vi hurtigt og effektivt kan besvare eventuelle tvivlsspørgsmål. 

Med venlig hilsen 
Telenor 
-------------------------------------------------------------------------------------------------
 
Det lyder jo alt sammen meget godt og jeg tror at alt nu spiller, men jeg er nu blevet sendt til inkasso. Jeg har et telefon abonnement og andet "abonnement" på afbetalingen af min telefon. 
Hvad der er gået galt er jeg stadig ikke helt med på, men åbenbart har hele den korrespondance jeg har haft med Telenor kun omhandlet abonnementet og ikke afbetalingen. 
Alle de gange jeg har været i kontakt med Telenor har dette aldrig været nævnt. Hvilket INGEN mening giver, da alle mine opkald har været omkring mine regninger og hvor forvirret jeg er. 

Jeg kan kun udtrykke den foragt som jeg føler for Telenor og jeg kan kun fraråde alle at blive kunde hos Telenor.

Hilsen Peter